
REZUMAT 


Lucrarea își propune să reliefeze câteva dintre funcţiile și simbolistica citatului în creaţiile 
muzicale ale postavangardei secolului XX în general și în lucrarea Diferencias de 
Cornel Táranu, în particular. Noua Istoricitate a fost identificată și asimilată în muzică prin 
curente ca Noua Simplitate, Noua Consonantá, Polistilismul ce-și făceau loc în multiplele „- 
isme” ale Postmodernitátii. Concomitent, mai multi compozitori au utilizat copia stilistică, 
citatul, colajul ca modalităţi de raportare la trecutul istoric, la „marea muzică”, privită prin 
lupa deformatoare a ironiei, parodiei, satirei, ca o primă atitudine (de demontare a rutinei 
mecanismelor mentale ale publicului) și, cu funcție omagialá, ca o a doua atitudine. Diferencias 
pentru saxofon solo si orchestră de Cornel Táranu, compusă în 2010, este o lucrare omagială, 
Remembering Cabezon (1500-1566), în care compozitorul citează două genuri diferite din creația 
marelui înaintaș: Tiento 1 pentru orgă si Diferencias sobre un canto llano del Caualliero. 

Imersiunea în timpul istoric se produce fie printr-un glissando de tip flash cinematografic, așa 
cum este introdusă Tiento 1 în dezvoltarea lucrării, o formă de sonată liberă cu variatiuni 
(diferencias), fie printr-o tranziţie anticipativá la glockenspiel si celestă a , Variatiunilor pe un 
cântec lin de cavaleri”. Comentariul solistic al saxofonului și al orchestrei, care se suprapune 
peste citatele istorice, constituie acele inflexiuni polistilistice, care particularizează semantica 
discursului muzical contemporan, conferindu-i valenţe și corespondențe simbolice. Lucrarea 
analizează relaţia dintre temporalitate si spatialitate — structură evidențiind câteva dintre 
modalităţile prin care compozitorul conferă semnificaţie întâlnirii dintre cele două lumi 
sonore incompatibile și aparent ireconciliabile, într-o „confruntare” de tip „concerto”, în care 
frumuseţea muzicii vechi si virtuozitatea scriiturii contemporane își dau mâna pe un tărâm al 
măiestriei componistice. 

Cuvinte cheie: polistilism, Cornel Táranu, Diferencias, Tiento, Daniel Kientzy, concert 
pentru saxofon 


Introducere 

Anii 1960- 80 ai postavangardei readuc ín muzicá noi posibilitáti de refacere 
a legăturilor cu trecutul istoric, însă nu prin referentialitáti de tip neo-, 
care fuseserá abordate ín neoclasicismul Modernitátii, ci prin utilizarea citatelor, 
a compozitiilor-colaj, reprezentând o nouă conștiință stilistică, apărută în urma 
distrugerii ideii de stil prin abuzul experimentalitátii în arta sonoră. 
Noua Istoricitate a fost identificată și asimilată în muzică prin Polistilism, asociată 
spiritului ludic al postmodernitátii, dar și încercării de refacere a legăturilor cu 
publicul, legături pierdute din cauza vitezei inovatiilor, a abstractismului prezent în 
muzica experimentală. În acei ani, mai multi compozitori au utilizat concomitent 
copia stilistică, citatul, colajul ca noi modalități de raportare la trecutul istoric, 
la „marea muzică”, privită de această dată prin lupa deformatoare a ironiei, 
parodiei, satirei... „care nu demontează însă muzica clasică, ci mecanismele mentale 
ale ascultătorului”!. Cea de-a doua funcţie a acestor incursiuni istorice, prin citatele 
de tip polistilistic, este cea omagială. Dintre lucrările contemporane în care este 
utilizat citatul cultural în acest receptacul al reprezentării muzicii contemporane, 
accesând reprezentarea ironiei, parodiei, satirei în comentariul polistilistic, amintim: 
Ludwig van (1970) de Mauricio Kagel; Sinfonia, partea a I-a de Luciano Berio 
(referinte la Charles Ives, Alban Berg, Gustav Mahler); B. A. Zimmmerman, Musique 
pour les soupers du Roi Ubu, 1968 (Hindemith, Wagner, Musorgski); Mauricio Kagel, 
Musique for Renaissance Instruments; Alfred Schnittke, Concerto grosso nr 1 (1977). 
În cea de-a doua categorie, omagialá, cu diferite irizatii expresive, amintim: Alfred 
Schnittke, MOZ-ART; Anatol Vieru, Sita lui Eratostene (Mozart, Beethoven, Sarasate, 
Ionesco); Tiberiu Olah, Simfonia a III-a (Sonata lunii; Schönberg, Cinci piese pentru 
orchestră), Obelisc pentru Wolfgang Amadeus, concert pentru două saxofoane (Fantezia 


1 Valentina Sandu-Dediu, Muzica nouă între modern şi postmodern, Editura Muzicală, Bucureşti, 2004, p. 59. 

în do minor pentru pian); Aurel Stroe, Prairie Prière, 1993 (Ondine de Debussy), 
J. S. Bach Sound Introspection (1987), Mozart Sound Introspection (1994).2 

Diferencias face parte dintre cele 14 creaţii simfonice compuse de 
Cornel Táranu între 2005-2018, lucrări în care compozitorul explorează o diversitate 
de teme ale culturii universale: indiene, în Saramandji (2008); chineze, în Yang and 
Yin (2013); medieval apusene, în Cantus Gemellus (2010); renascentiste, în Diferencias 
(2010); baroce, în Bachiana (2016). Acestora li se alătură lucrări cu tematică omagialá: 
Rimembranza şi Simfonia da Requiem, compuse în 2005, cu ocazia comemorării lui 
George Enescu; Heraldica, compusă în 2014 si închinată Academiei Române cu ocazia 
implinirii a 150 de ani în slujba ţării; Simfonia Memorial (2010), dedicată memoriei 
victimelor totalitarismului. Genul simfonic concertant este prezent în lucrările 
compuse pentru saxofonistul Daniel Kientzy: Sax Sympho (2006), Diferencias (2010), 
Semper Idem (2015). Tehnici de compoziţie arhetipale sau moderne se reflectă în 
lucrările Hetero(sym)phony (2014) si Jeux de Palindrome (2016). 

Diferencias este o lucrare dedicată saxofonistului Daniel Kientzy, compusă 
de Cornel Táranu în anul 2010 pentru saxofon bariton si orchestră. Este o lucrare 
omagială, Remembering Cabezon (1500-1566), întrucât compozitorul utilizează două 
citate muzicale ca o incursiune nostalgică în trecutul istoric: Tiento 1 şi Diferencias 
sobre un canto llano del Caualliero. „Ca precursor al fugii, el nu și-a ocupat locul meritat 
în istorie”, ne mărturisește compozitorul. La fel ca în Bachiana, lucrare compusă în 
2016, compozitorul foloseşte „felii de realitate sonoră istorică” intercalate în 
discursul muzical contemporan. „Adică lumea de azi se suprapune peste lumea 
veche, iar aceasta apare în forma sa genuină, originară, fără să fie prelucrată. 
E adevărat că eu am prelucrat pentru orchestră aceste materiale scrise pentru orgă 
şi le-am „asimilat” în muzica mea, care este, după cum spunea regretatul prieten al 
meu, Doru Popovici, o muzică mai aspră, mai dură. Se referea şi la Liviu Glodeanu, 
şi la Nicolae Moldoveanu, la muzica ardelenilor, în general. Noi suntem școala 
postenesciană, dar spiritul muzicii noastre are niște asprimi, pe care muzica lui 
Enescu nu le are, muzica lui are un spirit onirico-visător. În muzica mea, 
de asemenea, există nuclee melodico-ritmice, care apar în mai multe lucrări, sunt un 
fel de «mici obsesii», care pot veni dintr-o muzică serială, modal-cromatică, dar și 
din jazz”4. 

Din „recuzita tradițională”, Cornel Táranu preia, aşadar, ca „piese de 
muzeu”, cele două genuri compuse de Cabezon, care reprezintă două paradigme 


2 Idem, pp. 57-66. 
3 Mirela Mercean-Tárc, „Cornel Táranu - The Symphonics of the New Millenium. Part I -Programmatic 
orchestral works”, în Artes. Journal of Musicology, vol. 21, 2020, pp. 107-129 (vezi online la: 10.2478/ajm- 
2020-0007). 
1 Convorbire cu compozitorul în octombrie 2019. 

opozitorii, dar complementare: Libertate - Diferencias -— Rigoare — Tiento, 
„asamblându-le într-o nouă creaţie” polistilisticá.5 


Straturi de interpretare simbolică a semnificatiilor 


La nivelul temporalitátii si al spatialitátii dramaturgiei muzicale există mai 
multe straturi de interpretare simbolică a semnificatiilor. În prima categorie intră 
polimorfia temporală, care alternează și suprapune două straturi: timpul opusului 
istoric revelat, prin citarea obiectelor muzicale, privite ca „felie de artă”, şi timpul 
compozitorului, revelat în limbajul contemporan, care  „comentează”, 
„interpretează”, mai ales prin vocea instrumentului solist, obiectul artistic 
referential. Astfel, Timpul Istoric creează o breșă în Timpul Actual al 
contemporaneității, determinând o decontextualizare si o recontextualizare a 


obiectelor muzicale alese. 


Expoziție Dezvoltare Repriză 
Timp actual Timp istoric / Timp actual Timp istoric Timp actual / 
timp actual Timp istoric 
Tı- T2 Tı | TIENTO Ti /T DIFERENCIAS Ti-T> aluzie Diferencias 
modal-serial modal Renaștere TIENTO serial / modal 
comentariu serial-modal comentariu 
serial-modal serial-modal 


Coordonatele spatial-structurale prezintă o anumită corespondenţă cu cele 
simbolice la nivelul semnificatiilor. Astfel, forma liberă de sonatá cu episoade 
variationale continue corespunde ideii de Diferencias (libertate), în Renaștere acesta 
fiind genul de variatiuni pe ostinato, în acest caz, variatiuni polifonice pe o temă 
cavalerească. Forma strictă, polifonic-imitativă (ce din punct de vedere istoric 
precede fuga) este Tiento 1 (rigoare), formă care apare citată fragmentar în 
dezvoltarea formei de sonată și are drept corespondent simbolic organizarea 
limbajului modal-serial al compozitorului Cornel Táranu după „tehnica setului 
neordonat”*. 

O încadrare a dramaturgiei evenimentelor sonore ale formei de sonată poate 
fi semnalizatá grafic astfel: 


EXPOZIȚIE DEZVOLTARE 

Tı + sector variational T2 + sector variational etapa 1 etapa 2 TIENTO 1 
car, eroic (semnal) Lamento (Molto rubato) T1 Allegro molto Citat Andante 

m. 1 88 133 134-177 177-216 


5 Irinel Anghel, Orientári, direcții, curente ale muzicii românești din a doua jumătate a secolului XX, 
Editura Muzicală, București, 1997, p. 118. 

6 Ghenadie Ciobanu, „Cornel Táranu. Paradigmele creaţiei”, în Lucrări de muzicologie, vol. 34, nr. 2, 
Academia Naţională de Muzică „Gheorghe Dima”, Cluj-Napoca, 2019, p. 26. 

DEZVOLTARE (continuare) 


etapa 3 tranziţie Etapa 4 Diferencias citat 

variatiuni pe Ti si T2 citat, celestá + glockenspiel DIFERENCIAS / TIENTO Andante 
217 299 303 303 323 393 
REPRIZA 

Ti variatiune Tivar. T2 Diferencias Final 
Moderato Andante rubato Cadenza Meno mosso Trompetă — corn RE 

394 403 411 425 448 452 455 


Stilul concertant, îmbinat cu cel simfonic, reprezintă, de asemenea, 
o coordonată cu funcție simbolică: saxofonul concertant rămâne „fidel” planului 
temporal contemporan, celelalte partide fiind consecutiv „absorbite”, ca într-un 
tunel al timpului în limbajul istoric al celor două citate, a căror sinteză se realizează 
prin suprapunerea lor în finalul dezvoltării într-un tutti orchestral. 


Particularități stilistice în context polistilistic 


Prezentarea temelor lucrării este de natură să reflecte câteva particularități 
ale stilului compozitorului. Potrivit tehnicii de acumulare progresivă a sunetelor, 
utilizată de compozitor în toate lucrările sale simfonice, tema I se va coagula treptat 
din motive tematice generatoare cu o funcție de semnal si caracter eroic, până la 
atingerea totalului cromatic: 


Exemplul 1. Introducerea, măsurile 1-4 (coardele, trompetele și cornii) 

Rolul solistic al saxofonului este unul de percuție ostinată pe sunetul re, 
pe care începe si se finalizează lucrarea, dar şi citatele istorice: 


y 3+ 
Exemplul 2. Măsurile 12-30, pagina 3 (numai saxofonul) 


Tema a doua, molto rubato, se particularizează prin stilema unei solistici de 
tip lamento, prin glissando-uri şi pauze retorice, care sugerează suspinul, acompaniată 
de pedale scurte la coarde și de efecte speciale la corn şi trompetă: 

Exemplul 3. Másurile 88-93, p. 17 


Fiecare dintre aceste sectoare tematice sunt urmate de valuri 
transformationale ale materialului tematic prin tehnici de transpozitii, inversári, 
recurente, permutări, rotații, intercalări, oglinzi melodice, ritmice, texturale, 
constituind tot atâtea athetipuri structurale prezente în toate compoziţiile lui 
Cornel Táranu. 

Apariţia Tiento-ului în cadrul celei de-a doua etape a dezvoltării se produce 
brusc, printr-un glissando, ca o sugestie a imersiunii temporale în trecutul istoric. 
lesirea din acesta este tot „glisată”, ca o tăietură, un flash cinematografic, ce 
sugerează revenirea la timpul prezent. Comentariile „contemporane” ale 

saxofonului solist, suprapuse peste citatul istoric, creează acea polimorfie de limbaj, 
definită ca polistilism”. 


ANTONIO DE CABEZON: TIENTO limbaj modal renascentist 


Exemplul 4. Măsurile 177-187, p. 33 
(cornul englez și clarinetul, respectiv pianul și saxofonul) 
C. TÁRANU „comentariu”, limbaj contemporan serial-modal 
Diferencias sobre un canto llano del Caualliero este cel de-al doilea segment citat. 


De data aceasta, reaparitia timpului Renașterii este anticipată prin culori 
timbrale simbolice: celestă, Glockenspiel si coarde, precum si de insistența sunetului 
re intonat de saxofonul solist, ca un fel de „chemare“, atracţie, ori poate o zbatere, 
sau o aspirație către... idealul unei frumuseți demult pierdute. 


7 Irinel Anghel, op. cit., p. 41. 

a 


Exemplul 5. A. de Cabezon, Diferencias, citat orchestrat de C. Táranu 


Consonantá, echilibru, frumuseţe ideală. Intervenţiile solistice și orchestrale 
pe clustere devin tot mai slabe, culminând cu angrenarea întregii orchestre în finalul 
renascentist ce primeşte o solemnitate apoteotică prin cuplarea celor două citate și 
orchestrarea modernă. Un nou început, tot pe sunetul re, anunţă repriza variată. 

Repriza este un tur de forță al solistului: conţine efecte de mormorando în 
tubul saxofonului, pe pedale ale coardelor si glissando pe coardele pianului, efecte ce 
pregătesc o scurtă cadență realizată spectaculos doar prin multisonice: 


Exemplul 6. Efecte mormorando, m. 403-405, p. 67 
(pian, vibrafon, vioara I, vioara a II-a si viola) 

tcadenza) 


Exemplul 7. Cadenza, final 


Ultima apariţie a citatului în codă, precum si finalul la unison pe sunetul de 
început, re, pare să simbolizeze idealul de unitate a unor limbaje aflate pe poziţii 
istorice aparent ireconciliabile, ori poate „o nostalgie” a vibratiei sonore primordiale, 
întruchipare a frumuseţii divine, din care si în care ne vom reîntregi. O revenire 
ciclică, ce reuneşte prezentul, trecutul si viitorul într-o lucrare polistilistică, cu 
multiple sensuri ascunse și revelate. 

